ระเบียบกลุ่มพนักงานส่วนตำบลลุงเขว้า เพื่อการบริหารงานที่โปร่งใส

อำเภอหนองบุญมาก จังหวัดนครราชสีมา

..................................................

กลุ่มพนักงานส่วนตำบลลุงเขว้า เพื่อความโปร่งใสในการทำงาน หมายถึง พนักงานส่วนตำบล พนักงานจ้างตามภารกิจ พนักงานจ้างทั่วไป และพนักงานจ้างเหมาบริการ

ความโปร่งใส หมายถึง การกระทำใดๆ ขององค์กรที่แสดงออกถึงความชัดเจน ตรงไปตรงมา มีการเปิดเผยข้อมูลต่อสาธารณชน การประพฤติปฏิบัติของบุคลากรตั้งอยู่บนฐานคติของความซื่อสัตย์สุจริต มีจิตสำนึกที่ดีต่อหน้าที่ ทั้งนี้การกระทำใดๆ นั้น สามารถตรวจสอบและชี้แจงได้

ความโปร่งใสที่ใช้ในการบริหารงาน หมายถึง การสร้างความเปิดเผย เปิดโอกาสให้ผู้มีมีส่วนได้ส่วนเสียทั้งภายในและภายนอกหน่วยงานสามารถเข้าถึงข้อมูลด้วยวิธีการต่างๆ มีการสื่อสาร การแสดงความรับผิดชอบ พร้อมรับการตรวจสอบ รวมทั้งมีกระบวนการในการติดตามและประเมินผลที่ได้รับการยอมรับว่าเที่ยงตรง และเชื่อถือได้ในสังคมยุคปัจจุบันได้เน้นถึงความสำคัญของความโปร่งใส ว่าเป็นมาตรการสำคัญที่จะช่วยป้องกันการทุจริต คอรัปชั่น ช่วยให้หน่วยงานและผู้รับผิดชอบ และมีการปฏิบัติงานหรือมีการบริหารงานที่มีประสิทธิภาพ และประสิทธิผลสร้างความเป็นธรรมแก่ประชาชนผู้รับบริการอย่างทั่วถึง มิใช่เฉพาะกลุ่มหรือพวกพ้อง ดังนั้นจึงมีความจำเป็นที่ภาครัฐจะต้องมีมาตรการ และแนวทางในการสร้างความโปร่งใสให้เป็นรูปธรรม เพื่อให้ได้รับการยอมรับและเชื่อถือ ที่รวมตัวเพื่อความโปร่งใสในการทำงาน คนทำงานจะต้องปฏิบัติให้เกิดความถูกต้อง โปร่งใส รวมถึงจิตใต้สำนึกของแต่ละบุคคลที่มีความฝักใฝ่ที่จะดำเนินการให้เกิดความถูกต้องเป็นหลัก เป็นไปด้วยความโปร่งใส มีที่มา – ที่ไป สามารถตรวจสอบได้ทุกเรื่องและทุกกระบวนการ มีจรรยาบรรณ ต่อวิชาชีพของตนเอง ตระหนักถึงหน้าที่ ความรับผิดชอบที่ได้รับมอบหมาย ปฏิบัติหน้าที่ในตำแหน่ง ยึดแนวทางตามพระดำริพระบรมราโชวาทของพระบาทสมเด็จพระเจ้าอยู่หัว รัชกาลที่ 9 เป็นแนวทางในการดำเนินชีวิตของ การปฏิบัติงานใน “การรับราชการตลอดเวลา”การทำงานใดๆ ในระบบราชการ ถ้าเรากระทำด้วยความซื่อสัตย์ สุจริต

หมวดที่ 1

ชื่อ – สถานที่

1. ชื่อกลุ่มพนักงานส่วนตำบลลุงเขว้า เพื่อความโปร่งใสในการทำงาน

2. สถานที่ตั้งกลุ่ม องค์การบริหารส่วนตำบลลุงเขว้า หมู่ที่ 6 ตำบลลุงเขว้า อำเภอหนองบุญมาก จังหวัดนครราชสีมา

หมวดที่ 2

วัตถุประสงค์

3. วัตถุประสงค์ของกลุ่มพนักงานส่วนตำบลลุงเขว้า

3.1 เพื่อยกระดับความโปร่งใสในการปฏิบัติงานขององค์กร

3.2 ส่งเสริมให้กลุ่มพนักงานตำบลลุงเขว้า ให้เห็นความสำคัญและเสริมสร้างภาพลักษณ์ของหน่วยงาน ให้มีความโปร่งใส และเป็นธรรม

หมวดที่ 3

สมาชิก

4. สมาชิกกลุ่ม พนักงานทุกคนที่สังกัดองค์การบริหารส่วนตำบลลุงเขว้า อำเภอหนองบุญมาก จังหวัดนครราชสีมา เป็นสมาชิกกลุ่มฯ

-2-

หมวดที่ 4

การพ้นสมาชิกภาพ

5. การพ้นจากสมาชิกภาพ ดังนี้

5.1 ตาย

5.2 โอนย้ายไปสังกัดองค์กรปกครองส่วนท้องถิ่น

หมวดที่ 5

หน้าที่สมาชิก

6. สมาชิกมีหน้าที่ ประพฤติปฏิบัติตนตั้งอยู่บนฐานคติของความซื่อสัตย์ สุจริต มีจิตสำนึกที่ดีต่อหน้าที่ เปิดเผย เปิดโอกาสให้ผู้มีส่วนได้ส่วนเสียทั้งจากภายในและภายนอกหน่วยงานสามารถเข้าถึงข้อมูลด้วยวิธีการต่างๆ มีการสื่อสาร การแสดงความรับผิดชอบ พร้อมรับการตรวจสอบ รวมทั้งมีกระบวนการในการติดตามและประเมินผลที่ได้รับการยอมรับว่าเที่ยงตรง เน้นถึงความสำคัญของความโปร่งใส ว่าเป็นมาตรการสำคัญที่จะช่วยป้องกันการทุจริต คอรัปชั่น ปฏิบัติงานอย่างมีประสิทธิภาพ และประสิทธิผลสร้างคามเป็นธรรมแก่ประชาชนผู้รบบริการอย่างทั่วถึง เพื่อให้ได้รับการยอมรับและเชื่อถือจากประชาชนและหน่วยงานอื่น มีจรรยาบรรณต่อวิชาชีพของตน ตระหนักถึงหน้าที่ ความรับผิดชอบที่ได้รับมอบหมาย ปฏิบัติหน้าที่ในตำแหน่ง ยึดแนวทางตามพระราชดำริ พระบรมราโชวาทของพระบาทสมเด็จพระเจ้าอยู่หัว เป็นแนวทางในการดำเนินชีวิตของการปฏิบัติงานใน “ การรับราชการตลอดเวลา ”

หมวดที่ 6

คณะกรรมการ

7. คณะกรรมการกลุ่มพนักงานส่วนตำบลลุงเขว้า ประกอบด้วย

7.1 ปลัดองค์การบริหารส่วนตำบล ประธานกรรมการ

7.2 ผู้อำนวยการกองคลัง กรรมการ

7.3 ผู้อำนวยการกองการศึกษาฯ กรรมการ

7.4 นักวิเคราะห์นโยบายและแผนชำนาญการ กรรมการ

7.5 นักทรัพยากรบุคคลชำนาญการ กรรมการ

7.6 หัวหน้าสำนักปลัดองค์การบริหารส่วนตำบล กรรมการ/เลขานุการ

หมวดที่ 7

การประชุมสมาชิก

8. การจัดประชุมสมาชิกประจำปี อย่างน้อยปีละ 1 ครั้ง

9. ระเบียบนี้ให้ใช้ไปจนกว่าจะมีการยกเลิก

ประกาศ ณ วันที่ 20 ธันวาคม 2559

ลงชื่อ

(นายจรูญ นอกกระโทก)

ประธานกรรมการกลุ่มพนักงานส่วนตำบลลุงเขว้า เพื่อการบริหารงานที่โปร่งใส